Dwelms in sjampoebottels op OR Tambo gevind | Maroela Media
Dwelms in sjampoebottels op OR Tambo gevind
ŉ Reuse-hoeveelheid kokaïen asook buitelandse valuta is sedert 5 Julie by die OR Tambo Internasionale Lughawe gekonfiskeer.
Sandile Memela, woordvoerder van Suid-Afrikaanse Inkomstediens (SAID), het gesê beslag is gelê op 197 kg kokaïen en Amerikaanse dollar ter waarde van R7 miljoen.
“Die jongste voorval het plaasgevind toe doeane-inspekteurs verbonde aan die diens se honde-eenheid die kokaïen wat as sjampoe aangebied is, uitgesnuffel het. Die voorval het op 10 Julie plaasgevind,” het Memelo gesê.
Die betrokke pakkie was van Sao Paolo in Brasilië op pad na Australië.
“Die dwelms is in sjampoebottels weggesteek,” het hy gesê. “In die bottels was daar ŉ soort wit room wat baie vinnig opdroog en in poeier verander sodra dit droog is. Dit het positief getoets vir kokaïen.”
Die goedere is aan die polisie oorhandig vir verdere ondersoek.
Man vas vir ouma se moord
Man sterf toe motor teen boom bots; nog 1 beseer
Sal lekker hoender kop raak as jy jou hare met die goed was.
Wat sal die skelms nie nog uitdink en probeer nie.
Die vindingrykheid van die skelms hou net nie op nie. Verbasend waarmee hulle elke keer vorendag kom.
waarheen was die dollars oppad en van waar? dalk nog deel van Maart se lughawe-buit?
ekskuus ek het sommer aangeneem dis dollars.
Smaak my “high hair” is aan die order van die dag!!!!
dit laat sommige se hare toe om te relax
Dit moes daar en dan verbrand gewees het. Nou verwissel dit net hande.